Príloha 3

Metodika preberania prác súvisiacich s realizáciou projektov ozdravných opatrení

	Činnosti vykonávané v rámci realizácie projektov ozdravných opatrení budú preberať pracovníci štátnej správy lesného hospodárstva v rámci kontrolnej činnosti v obvode svojho pôsobenia. Objektívne vyhodnocovanie realizácie ozdravných opatrení  je potrebné jednak z dôvodu posúdenia vynaložených prostriedkov štátu a jednak získania poznatkov vedúcich ku skvalitneniu prác súvisiacich s realizáciou ozdravných opatrení.
	Opatrenia s potrebou špecifického prístupu ku kontrole ich realizácie vyžadujú osobitnú úpravu postupu preberania vykonaných prác. Týmito opatreniami sú:
-	Výchova mladých lesných porastov (MLP) si vyžaduje preberanie intenzity zásahu vykonávaného nad rámec používanej vykonávacej normy, ktorá sa bude posudzovať na pokusných plochách, so zameraním na lesné dreviny tolerantnejšie  proti pôsobeniu imisií.
-	Úprava pôdnych vlastností prostredníctvom plošnej a bodovej aplikácie hnojením bude kontrolovaná tak, že subjekt lesného hospodárstva nahlási realizáciu takýchto opatrení v 14 dňovom predstihu miestne príslušnému orgánu štátnej správy plánované prihnojovanie (s výnimkou aplikácie mulčovacích plachtičiek s výplňou), ktorý v čase vykonávania prác uskutoční náhodnú kontrolu.

	Ostatné hospodárske opatrenia na ozdravenie stavu lesných porastov budú kontrolované porovnávaním realizovaného výkonu s predpisom projektu.